Darren Cahill, super mândru de Simona Halep
Darren Cahill, unul dintre foștii antrenori de tenis ai Simonei Halep, a urmărit atent "meciul" ei împotriva neadevărului. În opinia sa, jucătoarea de tenis a trăit 18 luni consecutive de tortură. Întotdeauna a avut încredere în ea. A știut mereu că ea nu ar fi luat niciodată în mod deliberat sau cu bună știință ceva interzis. Este foarte mândru de modul în care s-a descurcat și de felul în care s-a purtat în acele luni. De abia așteaptă s-o vadă la Miami Open.
"Din punctul meu de vedere au fost 18 luni de tortură. Întotdeauna am crezut în ea. Am crezut întotdeauna că nu ar fi luat niciodată în mod deliberat sau cu bună ştiinţă ceva greşit sau interzis.
Acest lucru s-a dovedit atunci când au mers la TAS [Tribunalul de Arbitraj Sportiv] şi adevărul a ieşit la iveală, aşa că ştiu că a trecut printr-un moment greu şi o perioadă grea de 18 luni.
Sunt super mândru de modul în care s-a descurcat şi de felul în care s-a purtat în toată această perioadă. Aş fi foarte fericit să o văd jucând la Miami. Abia aştept să o văd săptămâna viitoare", a spus el pentru Sky Sports.
Simona Halep a fost abandonată de Darren Cahill în 2017
Simona Halep a relatat recent un moment uimitor din viața sa: atunci când a fost abandonată de una dintre cele mai importante figuri din cariera sa. Singurul bărbat care a părăsit-o vreodată a fost antrenorul de tenis Darren Cahill.
Decizia acestuia a fost determinată de comportamentul ei în timpul unui turneu de tenis. Pentru a reveni în staff-ul ei, i-a impus Simonei Halep o condiție strictă. Ea își dorea foarte mult ca el să nu o părăsească definitiv, așa că a acționat rapid pentru a îndeplini cerințele sale. În acest scop, a cerut ajutorul unui psiholog! Prin aceasta, a reușit să-și controleze accesul de furie și să recâștige încrederea lui Darren Cahill.
Cele mai frumoase momente ale carierei sale le-a trăit alături de el. Cu toate acestea, în timpul unui meci de tenis din 2017, ea a manifestat un comportament neadecvat pe teren și a fost extrem de critică cu ea însăși. A doua zi, a apelat la un psiholog pentru a-și controla emoțiile. În numai două luni, a făcut progrese semnificative. Astfel, Darren Cahill a decis să revină în echipa ei. Șocul de a rămâne fără un antrenor în care avea încredere a fost crucial pentru a face un pas important în cariera ei.
"S-a întâmplat în anul 2017, atunci când lucram cu Darren Cahill, un antrenor și un om grozav în același timp. Vreau să vorbesc despre acest moment care a fost crucial pentru mine. M-am comportat foarte urât la un turneu și până atunci nu acceptam că am nevoie de o persoană care să mă ajute să îmi țin în frâu aceste emoții.
La acel meci de la Miami am făcut lucruri urâte pe teren. Am fost foarte negativă cu mine însămi. Așa că el m-a părăsit, ca antrenor, și mi-a spus că dacă nu primesc ajutor de la această persoană, nu mă va mai antrena. Pentru mine a fost uriaș în acel moment și încă este, chiar dacă nu mai lucrăm împreună!
A doua zi am sunat acea persoană și am început să lucrez cu ea. În două luni, a fost un record, am reușit să mă schimb, iar Darren a decis să se întoarcă. Acel șoc de a sta fără Darren, antrenorul în care aveam încredere, m-a ajutat să fac cel mai important pas în carieră", a dezvăluit ea într-un interviu acordat pentru TopCourt.